Държавен вестник, бр. 64, 2021 г., стр. 75

БРОЙ  64	
Д Ъ Р Ж А В Е Н  В Е С Т Н И К 	
СТР.  75  
приятия, неподлежащи на надзор, взаимоза­
висимости в групата и тяхното въздействие 
върху рисковия профил и други;
2. рискове, които може да не бъдат взети 
под внимание на равнище на отделното пред­
приятие, но трябва да бъдат взети предвид 
при оценката на групата, включително риск 
от разпространяване в групата (заразяване), 
и други;
3. различия между застрахователите, съот­
ветно презастрахователите, които участват в 
групата, включително в областта на програ­
мата за дейността, период на планиране на 
дейността и рисков профил и други;
4. национални особености в държавите по 
произход, техните ефекти и как се отразяват 
на равнище група. 
(3) Застрахователят, съответно презастра­
хователят, който е участващо предприятие, 
застрахователният холдинг или финансови­
ят холдинг със смесена дейност, начело на 
групата, който е отговорен за извършване 
на СОРП на равнище на групата, осигурява 
цялата необходима информация за извършва­
нето на оценката и надеждността на нейните 
резултати.
(4) При извършване на СОРП на равнище 
на групата лицето по ал. 3 обхваща същест­
вените рискове, които произтичат от всички 
субекти в рамките на групата:
1. застрахователи и презастрахователи, в 
това число каптивни застрахователи и преза­
страхователи и застрахователи и презастрахо­
ватели със седалище в трети страни;
2. други предприятия, подлежащи на фи­
нансов надзор, които се вземат предвид при 
изчисляване на платежоспособността на рав­
нище група; 
3. други предприятия, които не подлежат 
на финансов надзор. 
(5) Застрахователят, съответно презастра­
хователят, който е участващо предприятие, 
застрахователният холдинг или финансовият 
холдинг със смесена дейност, начело на гру­
пата, който е отговорен за извършване на 
СОРП на равнище на групата, взема мерки 
за преодоляване на ограничения или затруд­
нения, свързани с извършване на оценката 
на застрахователи или презастрахователи със 
седалище в трети страни. 
(6) Естеството на оценката по отношение 
на предприятията в групата, които не под­
лежат на финансов надзор, се определя от 
естеството, размера и сложността на всяко 
такова предприятие и от ролята му в рамките 
на групата. 
Отчитане пред комисията
Чл. 97. (1) Застрахователят, съответно пре­
застрахователят, който е участващо предпри­
ятие, застрахователният холдинг или финан­
совият холдинг със смесена дейност, начело 
на групата, представя на комисията надзорен 
доклад за СОРП на равнище на групата. До­
кументът с резултатите от СОРП на равнище 
на групата се изготвя на български език.
(2) Ако е изготвен единен документ за 
СОРП по чл. 265, ал. 4 от Кодекса за застра­
ховането, застрахователят, съответно преза­
страхователят, който е участващо предприятие, 
застрахователният холдинг или финансовият 
холдинг със смесена дейност, начело на гру­
пата, осигурява своевременно при поискване 
от страна на член или нов член на надзор­
ния колегиум превод на официалния език на 
държавата членка на тази част от оценката, 
съдържаща информация за застраховател, 
съответно за презастраховател, в рамките 
на групата.
(3) Не е задължително всички отделни 
предприятия от групата да се включват в 
обхвата на СОРП по чл. 265, ал. 4 от Кодекса 
за застраховането и да са включени в единния 
документ за СОРП. В случай на заявление за 
извършване на СОРП съгласно чл. 265, ал. 4 
от Кодекса за застраховането всички оценки 
на отделни предприятия, обхванати от заяв­
лението, трябва да са включени в единния 
документ за СОРП.
(4) Алинея 2 не се прилага за застрахова­
тели без право на достъп до единния пазар на 
Европейския съюз. Група от застрахователи без 
право на достъп до единния пазар на Европей­
ския съюз може да изготви единен документ 
за СОРП, като чл. 265, ал. 7 и 8 от Кодекса 
за застраховането се прилага съответно.
Специални изисквания на равнище група относно 
съвкупните нужди по отношение на платежо­
способността
Чл. 98. (1) Застрахователят, съответно 
презастрахователят, който е участващо пред­
приятие, застрахователният холдинг или 
финансовият холдинг със смесена дейност, 
начело на групата, адекватно оценява вли­
янието на всички специфични за групата 
рискове и на взаимозависимостите в рамките 
на групата и влиянието на тези рискове и 
взаимозависимости върху съвкупните нужди 
по отношение на платежоспособността, като 
в допълнение към рисковете, взети предвид 
при изчисляване на капиталовото изискване за 
платежоспособност, трябва да отчетат всички 
съществени рискове, особено рисковете, които 
не са количествено измерими. Предприятието, 
начело на групата, взема предвид особеностите 
на групата и факта, че определени рискове 
на равнище на групата могат да бъдат по-
силно изразени. На изследване подлежат и 
взаимозависимостите на рисковете на пред­
приятието, начело на групата, и рисковете на 
индивидуалните предприятия.
(2) Специфичните за групата рискове 
включват: